Vita ya wenyewe kwa wenyewe Burundi
Baada ya miongo ya utawala wa kimabavu wa kijeshi, uchaguzi wa urais na wabunge wa Juni na Julai 1993 ulikuwa wa kwanza kwa nchi ya Burundi kuwa huru na wa haki. FRODEBU walikishinda chama cha Watutsi kiitwacho Union for National Progress (UPRONA) cha Rais Pierre Buyoya. Kwa hiyo, kiongozi wa FRODEBU Melchior Ndadaye akawa Rais wa kwanza wa Burundi aliyechaguliwa kidemokrasia. Uongozi wake ulikuwa wa shida tangu mwanzo. Ingawa uongozi wa PALIPEHUTU uliamua kushirikiana na serikali mpya ya Ndadaye, kamanda mkuu wa jeshi lake Kabora Kossan alikataa kumaliza uhasama. Yeye na wafuasi wake waligawanyika kutoka PALIPEHUTU-FNL, na tangu wakati huo walijiita "National Forces of Liberation" (FNL). Kwa Kossan na wafuasi wake chaguo pekee lilikuwa kuendelea kupigana hadi Watutsi wote nchini Burundi wawe wamekufa au kuondolewa kabisa.